**Swyddog Datblygu Criced**

**Teitl y Swydd:** Swyddog Datblygu Criced - Criced Cymru

**Lleoliad** De Ddwyrain Cymru

**Yn adrodd i:** Rheolwr Criced yr Ardal Ranbarthol

**Oriau Gwaith:** Amser llawn; 35 awr yr wythnos

**Cyflog:** £20,500 y flwyddyn a threuliau priodol

**Cytundeb:** Cytundeb tymor penodedig tan fis Awst 2024

Mae Criced Cymru, corff llywodraethu criced yng Nghymru, yn bodoli i arwain, ysbrydoli a dylanwadu ar dwf, ansawdd a hygyrchedd criced yng Nghymru. Rydym yn recriwtio unigolion brwdfrydig, angerddol a phroffesiynol i ymuno â'n timau i gyflawni'r cynlluniau datblygu ardaloedd a rhaglenni Chance to Shine, Lord Taverners a'r ECB. Gweler y Disgrifiad Swydd a Manyleb y Person isod am fanylion pellach.

**Dylai ymgeiswyr anfon llythyr eglurhaol a'u CV drwy ebost i** [**Sandie.keane@cricketwales.org.uk**](mailto:Sandie.keane@cricketwales.org.uk) **Y dyddiad cau ar gyfer ceisiadau yw 15 Chwefror Ionawr 2023**

**Am drafodaeth anffurfiol am y rôl, cysylltwch â Mark White, Rheolwr Ardal De-orllewin Cymru:**

**Gwybodaeth ychwanegol:** Caiff hyfforddiant Chance to Shine a Lord Taverners ei ddarparu ar gyfer yr ymgeisydd llwyddiannus. Caiff hyfforddiant perthnasol arall ei ddarparu yn ôl yr angen i gefnogi'r rôl. Caiff dillad a chyfarpar hyfforddi priodol eu darparu i'r ymgeisydd llwyddiannus.

Caiff y swydd hon ei chefnogi gan ECB, Lord Taverners, Chance to Shine a Criced Cymru. I gychwyn, cynigir y rôl ar gytundeb tymor penodedig yn amodol ar gyfnod prawf llwyddiannus.

**Prif Gyfrifoldeb**

1. Tyfu, cefnogi ac ehangu pob ffurf ar Griced a chwaraeir yn yr ardal, drwy ddylanwadu ar, a chynorthwyo clybiau, cyflwyno Chance to Shine, Lord Taverners a rhaglenni a noddir gan yr ECB mewn ysgolion a chlybiau, gan arwain at greu: cyfranogwyr ar raglenni Criced All Stars a Chriced Dynamos; camau pontio o'r rhaglenni Cenedlaethol i dimau clybiau iau newydd a rhai sy'n bodoli eisoes i chwarae criced mewn cynghreiriau iau.
2. Gweithio gyda thîm yr Ardal i ddatblygu cyfleoedd a strwythurau i hwyluso a sicrhau bod Criced yn Gêm i Bawb.
3. Cefnogi ethos ein [Strategaeth Tegwch, Amrywiaeth a Chynhwysiant](https://cricketwales.org.uk/equality):

*TRAWSNEWID CRICED YNG NGHYMRU I GREU MAN LLE MAE PAWB YN CAEL EU TRIN Â PHARCH A THEGWCH AC YN TEIMLO EU BOD YN PERTHYN*

**Cyfrifoldebau i gefnogi’r nod uchod**

1. Cynllunio, cyflwyno, gwerthuso a monitro sesiynau hyfforddiant cymunedol Chance to Shine fel rhan o fodel cyflwyno Hyfforddwr Cymunedol Criced Cymru.
2. Cynorthwyo i ddrafftio a rhoi cynlluniau datblygu clybiau ar waith. Rhoi help a chyngor pan fydd plant yn pontio naill ai o weithgaredd ysgol neu raglenni cenedlaethol mewn clybiau, fel bod plant yn dod yn aelodau gweithgar o adrannau iau clybiau.
3. Gweithio gyda chlybiau dynodedig i gynyddu eu gallu i redeg a threfnu timau clybiau iau ychwanegol sy’n chwarae mewn cynghreiriau criced a gwyliau strwythuredig ar gyfer chwaraewyr iau.
4. Cyflwyno a chefnogi cyfleoedd cystadlu newydd ar gyfer criced clybiau, gan gynnwys fformatau amgen o’r gêm, mewn partneriaeth â chynghreiriau lleol.
5. Ehangu mynediad i griced ar gyfer grwpiau targed penodol, gan gynnwys merched, pobl ag anabledd, grwpiau Pobl Dduon a Lleiafrifoedd Ethnig, a rhai sy’n dod o gefndir difreintiedig
6. Cyflwyno a chefnogi cystadlaethau criced oddi fewn a rhwng ysgolion sy’n cymryd rhan. Bydd hyn yn cynnwys darparu a threfnu: Kwik Cricket/Dynamos, Lady Taverners, ECB, Chance to Compete a gwyliau Cynhwysol.
7. Cynnal Ymweliadau Gwasanaethau ysgol, Gwobrau Athrawon, Gwobrau Arweinwyr Ifanc a mentrau eraill i annog ysgolion i gymryd rhan, a sicrhau cynaliadwyedd hyfforddiant criced mewn ysgolion.
8. Mentora athrawon, hyfforddwyr a rhanddeiliaid eraill i ddarparu gweithgareddau criced o ansawdd da, gan gynorthwyo athrawon gyda’r adnodd Chance to Shine.
9. Ymgysylltu â phartneriaid ehangach all gyfrannu tuag at ddeilliannau gwasanaeth Criced Cymru, ac ychwanegu gwerth at gynnig presennol Criced Cymru (e.e. adrannau Datblygu Chwaraeon Awdurdodau Lleol, Clybiau Lleol a Grwpiau Clwstwr amrywiol, Gemau Stryd).
10. Hyrwyddo aelodaeth Criced Morgannwg, mynychu gemau a mentrau hyrwyddo eraill Morgannwg ymhob ysgol a chlwb perthnasol, i ddatblygu cysylltiadau rhwng ysgolion lleol, clybiau a Criced Morgannwg, ac i ysbrydoli plant i ddatblygu o fewn y gêm.
11. Cwblhau monitro ar-lein ac adroddiadau eraill fel bo’n ofynnol gan Chance to Shine a’r holl bartneriaid ariannu allweddol eraill.
12. Adeiladu perthnasoedd gwaith positif â chlybiau criced dynodedig, a gweithio gyda Thîm Ardal Criced Cymru i gefnogi amcanion datblygu ehangach.
13. Bydd y rôl yn gofyn i ddyletswyddau eraill gael eu cyflawni o bryd i’w gilydd. Bydd gofyn mynychu cyfarfodydd a digwyddiadau tîm.

**Rheolaeth**

1 Rheolwr llinell y swydd o ddydd i ddydd fydd Rheolwr Criced Ardal y rhanbarth penodol.

Dylai ymgeiswyr anfon llythyr eglurhaol a CV cyfredol drwy e-bost at

Sandie Keane [sandie.keane@cricketwales.org.uk](mailto:sandie.keane@cricketwales.org.uk)

Y dyddiad cau ar gyfer ceisiadau yw **15 Chwefror** 2023

Am drafodaeth anffurfiol am y rôl, cysylltwch â Mark White yn [mark.white@cricketwales.org.uk](mailto:mark.white@cricketwales.org.uk)

[**Am fanylion am ein hymrwymiad i Recriwtio Mwy Diogel, cliciwch yma**](https://cricketwales.org.uk/documents/governance-policies/safer-recruitment-2077.docx)

**Mae Criced Cymru yn ymrwymedig i ddarparu cyfleoedd teg. Er y byddwn ni bob amser yn penodi yn ôl teilyngdod, byddem yn annog ceisiadau gan grwpiau a chymunedau sydd wedi'u tangynrychioli mewn criced – yn arbennig pobl fenywaidd neu bobl o ethnigrwydd amrywiol, neu bobl sy'n ystyried bod ganddynt anabledd.**

**MANYLEB PERSON:**

|  |  |
| --- | --- |
| **HANFODOL** | **DYMUNOL** |
| Cymwysterau   * Yn gweithio tuag at gymhwyster ‘Core Coach’ ECB neu Lefel 2 ECB neu gymhwyster cyfwerth * Wedi mynychu Cwrs Diogelu ac Amddiffyn Plant * Cymhwyster Cymorth Cyntaf * Gwiriad Datgeliad Manylach y GDG (adeg penodi) * Wedi cofrestru gyda’r ECB | Cymwysterau   * Gradd mewn pwnc cysylltiedig â chwaraeon * Aelod o’r ECBCA * Hyfforddi mewn Ysgolion - ECB * Ysgogwr (‘Activator’) Criced All Stars neu Dynamos |
| Profiad o:   * Ddylanwadu ar glybiau a chyrff cymunedol i greu newid positif * Hyfforddi Plant a Phobl Ifanc (bechgyn a merched) * Cynllunio a darparu sesiynau hyfforddi o fewn amgylchedd ysgol a chlwb chwaraeon * Hyfforddi grwpiau gallu cymysg | Profiad o:   * Addasu gweithgareddau hyfforddi ar gyfer amgylcheddau gwahanol * Hyfforddi grwpiau oedran cymysg * Recriwtio, hyfforddi a mentora gwirfoddolwyr a hyfforddwyr |
| Gwybodaeth a Dealltwriaeth o:   * Glybiau Criced * Datblygu Chwaraeon * Y Sector Addysg * Amddiffyn a Lles Plant o fewn chwaraeon | Gwybodaeth a Dealltwriaeth o:   * Addysg Gorfforol yng Nghyfnod Allweddol 1 a 2 * Modelau Datblygu Athletwyr Hirdymor |

|  |  |
| --- | --- |
| Sgiliau:   * Sgiliau cyfathrebu llafar ac ysgrifenedig * Sgiliau trefnu * Sgiliau gweinyddu * Sgiliau TG | Sgiliau:  - Siaradwr Cymraeg |
| Ychwanegol   * Trwydded Yrru DU Lawn a defnydd o gerbyd * Parodrwydd i weithio oriau hyblyg gan gynnwys ar nosweithiau a phenwythnosau * Yn gwirioni ar griced |  |